
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1024 

25 Απριλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναδιάρθρωση της Ειδικής Υπηρεσίας Εφαρμογής 
«Επιχειρησιακών Προγραμμάτων του ΚΠΣ 2000- 
2006, του ΕΣΠΑ και λοιπών συγχρηματοδοτούμε- 
νων επιχειρησιακών προγραμμάτων» στη Γενική 
Γραμματεία Ισότητας του Υπουργείου Εσωτερι¬ 
κών, σύμφωνα με το άρθρο 5 του ν. 3614/2007... 1 

Τροποποίηση της υπ’ αριθ. Οικ 368/12/Φ.Γ.9/6.4/10.1.2013 
κοινής υπουργικής απόφασης «Καθορισμός του 
τύπου, του περιεχομένου και της διαδικασίας έκ¬ 
δοσης των βεβαιώσεων αναγγελίας έναρξης των 
τεχνικών επαγγελματικών δραστηριοτήτων, κα¬ 
θώς και καθορισμός των απαιτήσεων εσωτερικού 
ελέγχου των υπηρεσιών της παρ. 1 του άρθρου 5 


του ν. 3982/2011» (Β' 24). 2 

ΑΠΟΦΑΣΕΙ Σ 

Αριθ. 16356 (1) 


Αναδιάρθρωση της Ειδικής Υπηρεσίας Εφαρμογής «Επι¬ 
χειρησιακών Προγραμμάτων του ΚΠΣ 2000-2006, του 
ΕΣΠΑ και λοιπών συγχρηματοδοτούμενων επιχειρη¬ 
σιακών προγραμμάτων» στη Γ ενική Γ ραμματεία Ισό¬ 
τητας του Υπουργείου Εσωτερικών, σύμφωνα με το 
άρθρο 5 του ν. 3614/2007. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 

ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - ΑΝΑΠΤΥΞΗΣ, 
ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1) Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε 
για το άρθρο πρώτο του π.δ. 63/2005 (ΦΕΚ 98Α). 

2) Το Ν. 3614/2007 (ΦΕΚ 267 Α')«Διαχείριση, έλεγχος 
και εφαρμογή αναπτυξιακών παρεμβάσεων για την προ¬ 
γραμματική περίοδο 2007-2013» και ειδικά του εδαφίου 
γ της παραγ. 3 του άρθρου 5, όπως τροποποιήθηκε 
και ισχύει. 

3) Τον Κανονισμό (ΕΚ) 1083/2006 του Συμβουλίου της 
11ης Ιουλίου 2006 περί καθορισμού γενικών διατάξεων 


για το Ευρωπαϊκό Ταμείο Περιφερειακής Ανάπτυξης, το 
Ευρωπαϊκό Κοινωνικό Ταμείο και το Ταμείο Συνοχής και 
την κατάργηση του κανονισμού (ΕΚ) με αριθμό 1260/1999 
όπως τροποποιήθηκε και ισχύει. 

4) Την με αριθμό Ε (2007) 5528/9.11.2007 απόφαση της 
Ευρωπαϊκής Επιτροπής για την έγκριση του Επιχειρη¬ 
σιακού Προγράμματος «Διοικητική Μεταρρύθμιση 2007- 
2013», όπως τροποποιήθηκε και ισχύει. 

5) Την με αριθμό 0/2007/5534/12-11-2007 απόφαση της 
Ευρωπαϊκής Επιτροπής για την έγκριση του Επιχειρησι¬ 
ακού Προγράμματος «Ανάπτυξη Ανθρώπινου Δυναμικού» 
2007-2013 του Υπουργείου Απασχόλησης και Κοινωνικής 
Προστασίας. 

6) Το Π.Δ 65/2011 «Διάσπαση του Υπουργείου Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
σε στα Υπουργεία α) Εσωτερικών και β) Διοικητικής Με¬ 
ταρρύθμισης και Ηλεκτρονικής Διακυβέρνησης, συγχώ¬ 
νευση των Υπουργείων Οικονομίας, Ανταγωνιστικότητας 
και Ναυτιλίας και Θαλάσσιων Υποθέσεων, Νήσων και 
Αλιείας στο Υπουργείο Ανάπτυξης, Ανταγωνιστικότητας 
και Ναυτιλίας και μεταφορά στον Πρωθυπουργό των 
Γ ενικών Γ ραμματειών Ενημέρωσης και Επικοινωνίας και 
στο Υπουργείο Παιδείας, Δια Βίου Μάθησης και Θρη¬ 
σκευμάτων της Γ ενικής Γ ραμματείας Νέας Γ ενιάς» (ΦΕΚ 
Α 147/27-6-2011). 

7) Τα Π.Δ. 84,85,86/ 2012 «Αποδοχή παραίτησης Υπουρ¬ 
γών», «Ιδρυση και μετονομασία Υπουργείων, μεταφορά 
και κατάργηση Υπηρεσιών», «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚ 141 Α'). 

8) Την με αριθμό Οικ. 131/18.4.2008 (ΦΕΚ 887 Β') κοινής 
υπουργικής απόφασης του Υπουργού Εσωτερικών και 
του Υπουργού Οικονομίας & Οικονομικών «Σύσταση Ει¬ 
δικής Υπηρεσίας Εφαρμογής «Επιχειρησιακών Προγραμ¬ 
μάτων του ΚΠΣ 2000 -2006, του ΕΣΠΑ και των λοιπών 
συγχρηματοδοτούμενων επιχειρησιακών προγραμμά¬ 
των» στη Γ ενική Γ ραμματεία Ισότητας του Υπουργείου 
Εσωτερικών», σύμφωνα με το άρθρο 5 του Ν. 3614/2007 
όπως διορθώθηκε (ΦΕΚ 1179Β') και όπως τροποποιήθηκε 
με την 378/10.5.2010 (ΦΕΚ 653 Β'/) κοινή υπουργική από¬ 
φασης του Υπουργού Οικονομίας -Ανταγωνιστικότητας 
και Ναυτιλίας και του Υπουργού Δικαιοσύνης, Διαφάνει¬ 
ας και Ανθρωπίνων Δικαιωμάτων. 

9) Το γεγονός ότι από την απόφαση αυτή δεν προκα- 
λείται δαπάνη, σε βάρος των πιστώσεων του κρατικού 
προϋπολογισμού, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Αναδιάρθρωση της Ειδικής Υπηρεσίας Εφαρμογής 

Επιχειρησιακών Προγραμμάτων του ΚΠΣ 2000-2006, 
του ΕΣΠΑ και λοιπών συγχρηματοδοτούμενων 
επιχειρησιακών προγραμμάτων. 

1) Η Ειδική Υπηρεσία Εφαρμογής Επιχειρησιακών 
Προγραμμάτων του ΚΠΣ 2000-2006, του ΕΣΠΑ και 
λοιπών συγχρηματοδοτούμενων επιχειρησιακών 
προγραμμάτων, η οποία συστάθηκε στο Υπουργείο 
Εσωτερικών, στη Γενική Γραμματεία Ισότητας, με την 
παράγραφο 5(β) του Αρθρου 5 του ν. 3614/2007 και 
υπάγεται στη Γ ενική Γ ραμματεία Ισότητας, κατ' εφαρ¬ 
μογή του εδαφίου γ της παραγράφου 3 του άρθρου 
5 του Ν.3614/2007 αναδιαρθρώνεται και μετονομάζε¬ 
ται σε ΕΙΔΙΚΗ ΥΠΗΡΕΣΙΑ ΣΥΝΤΟΝΙΣΜΟΥ ΔΙΑΧΕΙΡΙ¬ 
ΣΗΣ ΚΑΙ ΕΦΑΡΜΟΓΗΣ ΣΥΓΧΡΗΜΑΤΟΔΟΤΟΥΜΕΝΩΝ 
ΔΡΑΣΕΩΝ ΤΟΥ ΥΠΟΥΡΓΕΙΟΥ ΕΣΩΤΕΡΙΚΩΝ" εφεξής 
ΕΥΣΥΔΕ ΥΠΕΣ. 

2) Η ΕΥΣΥΔΕ ΥΠΕΣ υπάγεται στο Γενικό Γραμματέα 
του Υπουργείου Εσωτερικών. 

3) Για τις δράσεις που αφορούν ζητήματα υπαγόμενα 
στην καθ' ύλην αρμοδιότητα της Γ ενικής Γ ραμματείας 
Πληθυσμού και Κοινωνικής Συνοχής ή της Γ ενικής Γ ραμ¬ 
ματείας Ισότητας των Φύλων, τελικός υπογράφων κάθε 
σχετικού εγγράφου είναι αντιστοίχως ο Γ ενικός Γ ραμ- 
ματέας Πληθυσμού & Κοινωνικής Συνοχής ή ο Γ ενικός 
Γραμματέας Ισότητας των Φύλων. 

4) Η ΕΥΣΥΔΕ ΥΠΕΣ ασκεί καθήκοντα δικαιούχου 
στα Επιχειρησιακά Προγράμματα του ΕΣΠΑ και λοι¬ 
πά συγχρηματοδοτούμενα προγράμματα και καθήκο¬ 
ντα ενδιάμεσου φορέα διαχείρισης κατά την έννοια 
του άρθρου 4, του ν. 3614/2007, στα επιχειρησιακά 
προγράμματα «Διοικητική Μεταρρύθμιση 2007-2013», 
«Ανάπτυξη Ανθρώπινου Δυναμικού» και. λοιπά Επιχει¬ 
ρησιακά Προγράμματα του ΕΣΠΑ, για πράξεις αρμοδι¬ 
ότητας του Υπουργείου Εσωτερικών. Η ΕΥΣΥΔΕ ΥΠΕΣ 
δύναται να διατυπώνει σε συνεργασία με τις εμπλε¬ 
κόμενες υπηρεσίες του ΥΠΕΣ εισηγήσεις σε θέματα 
αρμοδιότητας του, που σχετίζονται με την υλοποίηση 
συγχρηματοδοτούμενων πράξεων. Η ίδια ειδική υπη¬ 
ρεσία είναι αρμόδια για το σχεδίασμά, το συντονισμό, 
τη διαμόρφωση θέσεων και τη διατύπωση εισηγήσε¬ 
ων για πολιτικές αναφορικά με τα προγράμματα του 
ΕΣΠΑ, του Ε.Σ.Σ.Α.Α. και του Ε.Σ.Σ.Α.ΑΛ. και λοιπών 
συγχρηματοδοτούμενων προγραμμάτων, σε Θέματα 
αρμοδιότητας της Γ ενικής Γ ραμματείας Ισότητας των 
Φύλων, εφαρμοζόμενων κατά τα λοιπά των διατάξεων 
της παραγράφου 3 του Άρθρου 5 του ν. 3614/2007, και 
ασκεί τις αρμοδιότητες διαχείρισης των δράσεων που 
αναλαμβάνει σύμφωνα με το άρθρο 4 του ν. 3614/2007, 
το σύστημα διαχείρισης και ελέγχου και την αρχή της 
χρηστής δημοσιονομικής διαχείρισης. 

Αρθρο 2 

Διάρθρωση Ειδικής Υπηρεσίας Συντονισμού, 
Διαχείρισης και Εφαρμογής 

Η Ειδική Υπηρεσία διαρθρώνεται σε τέσσερις (4) μο¬ 
νάδες: 

Α) Προγραμματισμού και Αξιολόγησης 

Β) Διαχείρισης και Επαληθεύσεων 

Γ) Υλοποίησης συγχρηματοδοτούμενων πράξεων αρ¬ 
μοδιότητας ΥΠΕΣ 

Δ) Οργάνωσης και Υποστήριξης 


Άρθρο 3 

Αρμοδιότητες Μονάδων Ειδικής Υπηρεσίας 
Συντονισμού, Διαχείρισης και Εφαρμογής 

Οι αρμοδιότητες της Ειδικής Υπηρεσίας Συντονισμού 
Διαχείρισης και Εφαρμογής κατανέμονται μεταξύ των 
Μονάδων της ως εξής: 

Μονάδα Α: Προγραμματισμού και αξιολόγησης 
(ί) Εισηγείται θέσεις και κατευθύνσεις σχετικά με 
πολιτικές αρμοδιότητας του ΥΠΕΣ που θα πρέπει να 
ενσωματώνονται στα Επιχειρησιακά Προγράμματα του 
ΕΣΠΑ, του ΕΣΣΑΑ και του ΕΣΣΑΑΛ. 

(ϋ) Διαμορφώνει θέσεις και κατευθύνσεις σχετικά με 
τις πολιτικές ισότητας που θα πρέπει να ενσωματώνο¬ 
νται στα επιχειρησιακά προγράμματα του ΕΣΠΑ, του 
ΕΣΣΑΑ και του ΕΣΣΑΑΛ. Εξειδικεύει τους στρατηγικούς 
στόχους του ΕΣΠΑ, του ΕΣΣΑΑ και του ΕΣΣΑΑΛ για τον 
τομέα ισότητας, σε συνεργασία με την Εθνική Αρχή Συ¬ 
ντονισμού και τις καθ' ύλη αρμόδιες υπηρεσίες συντονι¬ 
σμού. Παρέχει στις εμπλεκόμενες Διαχειριστικές Αρχές 
τις εξειδικευμένες κατευθύνσεις και προτεραιότητες για 
την ικανοποίηση των στρατηγικών στόχων του τομέα 
ισότητας. Μεριμνά σε συνεργασία με την Εθνική Αρχή 
Συντονισμού, την ΕΥΣΕΚΤ και τις αρμόδιες διαχειριστι¬ 
κές αρχές για τη συνεργεία και συμπληρωματικότητα 
των δράσεων του ΕΣΠΑ, ΕΣΣΑΑ και του ΕΣΣΑΑΛ στον 
τομέα της ισότητας των φύλων. 

(ίϋ)Έχει την ευθύνη ενημέρωσης και παρακολούθησης 
της εφαρμογής των δράσεων στο πλαίσιο των πολι¬ 
τικών ισότητας που υλοποιούνται στα Επιχειρησιακά 
Προγράμματα του ΕΣΠΑ, του ΕΣΣΑΑ και του ΕΣΣΑΑΛ. 
Επεξεργάζεται και αναλύει τα ποσοτικά και ποιοτικά 
δεδομένα από την εφαρμογή των δράσεων ισότητας, 
συνθέτει τις πληροφορίες αυτές και ενημερώνει την 
Εθνική Αρχή Συντονισμού και την ΕΤΣΕΚΤ για την πρό¬ 
οδο επίτευξης των προτεραιοτήτων και στόχων των 
παραπάνω επιχειρησιακών προγραμμάτων. 

(ϊν) Προβαίνει στην αναγκαία εξειδίκευση των αξόνων 
προτεραιότητας, για τους οποίους της εκχωρείται η 
διαχείριση, σύμφωνα με τις κατευθύνσεις του ΥΠΕΣ και 
της Εθνικής Αρχής Συντονισμού, των καθ' ύλη αρμόδιων 
υπηρεσιών συντονισμού της Διαχειριστικής Αρχής του 
Επιχειρησιακού Προγράμματος «Διοικητική Μεταρρύθ¬ 
μιση» και άλλων Διαχειριστικών Αρχών Επιχειρησιακών 
Προγραμμάτων. 

(ν) Μεριμνά ώστε να διαδίδονται όσο το δυνατό ευρύ¬ 
τερα οι πληροφορίες σχετικά με τις ευκαιρίες χρημα¬ 
τοδότησης μέσω των αξόνων προτεραιότητας του Ε.Π. 
«Διοικητική Μεταρρύθμιση» ή άλλων Ε.Π. τους οποίους 
διαχειρίζεται. Στο πλαίσιο αυτό εμπλέκει στα μέτρα 
πληροφόρησης και δημοσιότητας εθνικές, περιφερει¬ 
ακές και τοπικές αρχές, οικονομικούς και κοινωνικούς 
εταίρους, κλαδικές και επαγγελματικές ενώσεις. 

(νί) Παρακολουθεί την πορεία εφαρμογής των πρά¬ 
ξεων του Ε.Π. «Διοικητική Μεταρρύθμιση», άλλων Ε.Π. 
καθώς και άλλων συγχρηματοδοτούμενων προγραμμά¬ 
των για τα οποία της έχει εκχωρηθεί η διαχείριση και 
ειδικότερα τη χρηματοοικονομική πρόοδο τους, τους 
ποσοτικοποιημένους δείκτες και τις προοπτικές εξέ¬ 
λιξής τους. 

(νϋ) Εισηγείται στην Ειδική Υπηρεσία Διαχείρισης του 
επιχειρησιακού προγράμματος «Διοικητική Μεταρρύθ¬ 
μιση» προτάσεις αναθεώρησης του σε θέματα αρμο- 
διότητάς της. 

(νίϋ) Καταρτίζει σε συνεργασία με τις άλλες Μονά¬ 
δες και την ΕΥΔ και υποβάλλει στο το Ε.Π. «Διοικητική 
Μεταρρύθμιση», ετήσιο πρόγραμμα ενεργειών για το 
επόμενο έτος με ποσοτικούς και ποιοτικούς στόχους . 

(ίχ) Συντάσσει την ετήσια έκθεση προόδου των θεμά¬ 
των ισότητας για το Ε.Π. «Διοικητική Μεταρρύθμιση». 

(X) Συντάσσει τις αναγκαίες αναφορές για την προ¬ 
ετοιμασία της ετήσιας εξέτασης των πράξεων που 
διαχειρίζεται στο πλαίσιο του Ε.Π. «Διοικητική Μεταρ¬ 
ρύθμιση» καθώς και άλλων Ε.Π. και άλλων συγχρηματο- 
δοτούμενων προγραμμάτων, εφόσον απαιτείται. 

(χί) Υποβάλλει στις Ειδικές Υπηρεσίες Διαχείρισης εξα¬ 
μηνιαίες εκθέσεις ποιοτικής ανάλυσης της προόδου 
που επιτεύχθηκε στους άξονες προτεραιότητας ή στις 
πράξεις που διαχειρίζεται, σύμφωνα με τις απαιτήσεις 
του συστήματος διαχείρισης και ελέγχου. 

(χϋ) Προετοιμάζει σε συνεργασία με τη Μονάδα Β τις 
προσκλήσεις για την υποβολή αιτήσεων χρηματοδότη¬ 
σης, λαμβάνοντας υπόψη τους ειδικότερους στόχους και 
δείκτες που πρέπει να επιτευχθούν μέσω του άξονα, την 
πορεία των ήδη ενταγμένων πράξεων καθώς και τυχόν 
πρότερες ενέργειες που απαιτούνται για την έκδοση 
πρόσκλησης. 

(χίϋ) Εκδίδει τις προσκλήσεις για την υποβολή αιτήσε¬ 
ων χρηματοδότησης; για τις πράξεις που διαχειρίζεται 
και παρέχει προς τους δυνητικούς δικαιούχους, σαφείς 
και λεπτομερείς πληροφορίες τουλάχιστον σχετικά με: 

α) τους όρους επιλεξιμότητας τους οποίους πρέπει 
να πληρούν οι προτεινόμενες πράξεις προκειμένου να 
ενταχθούν για χρηματοδότηση στο πλαίσιο του επι¬ 
χειρησιακού προγράμματος, 
β) τις διαδικασίες για την εξέταση των αιτήσεων χρη¬ 
ματοδότησης και τις σχετικές χρονικές περιόδους, 
γ) κριτήρια αξιολόγησης για την ένταξη των προς 
χρηματοδότηση πράξεων, 

δ) τα αρμόδια στελέχη της Ειδικής Υπηρεσίας τα 
οποία μπορούν να παρέχουν πληροφορίες σχετικά με 
την πρόσκληση, 

ε) την υποχρέωση δημοσιοποίησης εφόσον η πρόταση 
επιλεγεί, του τίτλου της πράξης, του δικαιούχου και του 
ποσού της δημόσιας χρηματοδότησης που χορηγείται. 

(χίν) Συγκεντρώνει και ελέγχει την πληρότητα όλων 
των προτάσεων που υποβάλλονται. 

(χν) Αξιολογεί τις προτάσεις που υποβάλλοντας εφαρ¬ 
μόζοντας τα εγκεκριμένα από την Επιτροπή Παρακο¬ 
λούθησης κριτήρια ένταξης. 

(χνί) Μεριμνά για την έκδοση της απόφασης ένταξης 
των πράξεων που διαχειρίζεται, μετά την ολοκλήρωση 
της διαδικασίας διατύπωσης γνώμης και την ολοκλή¬ 
ρωση της διαδικασίας έκδοσης συμφώνου αποδοχής 
όρων ένταξης, καθώς και για την έκδοση τροποποιή¬ 
σεων της απόφασης ένταξης. Μεριμνά για τη δημοσι¬ 
οποίηση των σχετικών αποφάσεων στην ιστοσελίδα 
των Διαχειριστικών Αρχών και στην ιστοσελίδα της 
Ειδικής Υπηρεσίας. 

(χνϋ)Έχει την ευθύνη για την ακρίβεια, την ποιότητα 
και πληρότητα των στοιχείων που καταχωρεί στο ΟΠΣ. 

Μονάδα Β: Διαχείρισης και Επαληθεύσεων 

(ί) Μεριμνά για την επιβεβαίωση της διαχειριστικής 
επάρκειας των δυνητικών δικαιούχων των πράξεων που 
διαχειρίζεται, με βάση τα προβλεπόμενα στο σύστημα 
επιβεβαίωσης της διαχειριστικής επάρκειας των δικαι¬ 
ούχων. 


(μ) Παρακολουθεί την πορεία υλοποίησης των συγ- 
χρηματοδοτούμενων πράξεων και μεριμνά για την υλο¬ 
ποίηση τους με βάση την απόφαση ένταξης και τις 
αναληφθείσες νομικές δεσμεύσεις, καθώς και για τη 
συμμόρφωση τους με τους ισχύοντες κοινοτικούς και 
εθνικούς κανόνες καθ' όλη την περίοδο της υλοποίησης 
τους. Στο πλαίσιο αυτό: 

α) Συλλέγει τις περιοδικές εκθέσεις προόδου που υπο¬ 
βάλλουν οι δικαιούχοι, παρακολουθεί συστηματικά και 
μέσω επιτόπιων επαληθεύσεατν το χρονοδιάγραμμα και 
την πορεία υλοποίησης των συγχρηματοδοτούμενων 
πράξεων. 

β) Εντοπίζει προβλήματα κατά τη διάρκεια υλοποίησης 
των πράξεων και μεριμνά για την έγκαιρη επίλυση τους. 

γ) Συντάσσει και καταχωρεί στο ΟΠΣ τα δελτία πα¬ 
ρακολούθησης της προόδου των πράξεων. 

δ) Εξετάζει το βαθμό επίτευξης των ετήσιων ποσο¬ 
τικών στόχων των πράξεων, σύμφωνα με τις αρχικά 
αναληφθείσες νομικές δεσμεύσεις. Σε περίπτωση από¬ 
κλισης από τους όρους της απόφασης ένταξης ή χρο¬ 
νικών καθυστερήσεων μεγαλύτερων των έξι μηνών σε 
σχέση με την προγραμματισθείσα πρόοδο, προβαίνει 
σε επανεξέταση της πράξης και στην περίπτωση αδι¬ 
καιολόγητων αποκλίσεων, δύναται να εισηγηθεί την 
ανάκληση της απόφασης ένταξης. 

ε) Παρακολουθεί τους δικαιούχους σχετικά με την 
τήρηση των υποχρεώσεων που έχουν αναλάβει, την 
πορεία των πράξεων που εκτελούν, τις υποχρεώσεις 
για τη δημοσιότητα, την τήρηση χωριστής λογιστικής 
μερίδας ή επαρκούς λογιστικής κωδικοποίησης και την 
τήρηση των πολιτικών σύμφωνα με τις ισχύουσες δι¬ 
ατάξεις και τις οδηγίες και κατευθύνσεις της Εθνικής 
Αρχής Συντονισμού. 

στ) Μεριμνά για την έκδοση της απόφασης της ολο¬ 
κλήρωσης της πράξης. 

ζ) Τηρεί πλήρη φάκελο έργου κατά τα προβλεπόμενα 
στο σύστημα διαχείρισης και ελέγχου. 

(ίϋ) Προβαίνει σε εξέταση των σταδίων εξέλιξης δη¬ 
μοσίων συμβάσεων και ιδίως κατά τη διαδικασία δια¬ 
κήρυξης, ανάθεσης και τροποποίησης σύμβασης, κατά 
τα προβλεπόμενα στο ν. 3614/2007. 

(ίν) Διενεργεί επαληθεύσεις κατά τα προβλεπόμενα 
στο άρθρο 8 του ν. 3614/2007 προκειμένου να επιβεβαι¬ 
ωθεί η παράδοση των συγχρηματοδοτούμενων προϊό¬ 
ντων και υπηρεσιών και η πραγματική πραγματοποίηση 
των δαπανών που δηλώνουν οι δικαιούχοι καθώς και 
η συμμόρφωση των πράξεων προς τους εθνικούς και 
κοινοτικούς κανόνες. Στο πλαίσιο αυτό: 

α) Συλλέγει τις δηλώσεις δαπανών (μηνιαία δελτία 
δήλωσης δαπανών) που υποβάλλονται από τους δι¬ 
καιούχους και τις καταχωρεί στο ΟΠΣ, μετά από τη 
διενέργεια διοικητικής επαλήθευσης σε κάθε δήλωση 
δαπάνης, κατά την οποία επιβεβαιώνεται με τα κατάλ¬ 
ληλα έγγραφα, ότι: 

- η δηλωθείσα δαπάνη είναι πραγματική, 

- τα προϊόντα ή οι υπηρεσίες έχουν παραδοθεί σύμ¬ 
φωνα με την απόφαση ένταξης, 

- οι δηλώσεις δαπανών από τους δικαιούχους είναι 
ακριβείς, 

- η πράξη και η δαπάνη είναι σύμφωνες με το εθνικό 
και κοινοτικό δίκαιο, 

- τηρήθηκαν οι κατάλληλες διαδικασίες για την απο¬ 
φυγή διπλής χρηματοδότησης της δαπάνης από άλλα 

κοινοτικά ή εθνικά χρηματοδοτικά μέσα ή από άλλη 
προγραμματική περίοδο. 

Στην περίπτωση μεγάλου πλήθους δικαιολογητικών 
εγγράφων είναι δυνατόν να πραγματοποιούνται δειγμα¬ 
τοληπτικές επαληθεύσεις βάσει μεθόδου δειγματολη¬ 
ψίας κατά τα προβλεπόμενα στο Σύστημα Διαχείρισης 
και Ελέγχου. 

β) Διενεργεί επιτόπιες επαληθεύσεις επιμέρους πρά¬ 
ξεων κατά τις οποίες επαληθεύεται: ότι οι πράξεις 
όντως εκτελούνται και τα παραδιδόμενα προϊόντα ή/ 
και παρεχόμενες υπηρεσίες συμμορφώνονται προς 
τους όρους της αντίστοιχης σύμβασης ή απόφασης 
ένταξης, η φυσική πρόοδος της πράξης, η τήρηση των 
κοινοτικών κανόνων όσον αφορά τη δημοσιότητα και 
η ακρίβεια των πληροφοριών που παρέχει ο δικαιού¬ 
χος όσον αφορά τη φυσική και οικονομική πρόοδο της 
πράξης. Στα όργανα επιτόπιας επαλήθευσης δύναται να 
συμμετέχουν και στελέχη άλλων Μονάδων της Ειδικής 
Υπηρεσίας. 

γ) Προβαίνει στη διενέργεια έκτακτης επιτόπιας 
επαλήθευσης, εφόσον έχει σοβαρές ενδείξεις για την 
ύπαρξη παραβάσεων εθνικού ή κοινοτικού δικαίου, ενη¬ 
μερώνει την Αρχή Πιστοποίησης και όπου απαιτείται 
ζητά την αναστολή χρηματοδότησης της πράξης από 
την αρμόδια υπηρεσία. 

(ν) Τηρεί αρχεία στο ΟΠΣ για τις διοικητικές και επι¬ 
τόπιες επαληθεύσεις που πραγματοποιεί και για την 
παρακολούθηση τυχόν ευρημάτων, σύμφωνα με τα πρό¬ 
τυπα και διαδικασίες του συστήματος διαχείρισης και 
ελέγχου. Εάν οι επιτόπιες επαληθεύσεις διενεργούνται 
δειγματοληπτικά, τηρεί αρχεία που περιγράφουν και 
τεκμηριώνουν τη δειγματοληπτική μέθοδο και καθο¬ 
ρίζουν τις πράξεις ή τις συναλλαγές που επιλέγονται 
προς επαλήθευση. 

(νί) Μεριμνά για την καταβολή στους δικαιούχους της 
δικαιούμενης δημόσιας ενίσχυσης, που ορίζεται στην 
απόφαση πληρωμής με την προσκόμιση των απαιτού- 
μενων δικαιολογητικών. 

(νϋ) Προβαίνει στην ακύρωση μέρους ή του συνόλου 
της δημόσιας συνεισφοράς της πράξης, η οποία επιβάλ¬ 
λεται βάσει επαλήθευσης σύμφωνα με τις διαδικασίες 
που προβλέπονται στο άρθρο 26 του ν. 3614/2007 και 
στις κανονιστικές πράξεις που εκδίδονται κατ' εξουσι¬ 
οδότηση αυτού, καταχωρώντας τις αντίστοιχες λογι¬ 
στικές εγγραφές στο ΟΠΣ. 

(νϋί) Σε περιπτώσεις που διαπιστωθεί βάσει των επα¬ 
ληθεύσεων που διενεργεί αχρεωστήτως καταβληθείσα 
δαπάνη, εισηγείται, στον αρμόδιο διατάκτη της σχετικής 
δαπάνης για την έκδοση απόφασης ανάκτησης αχρεω- 
ιστήτως καταβληθέντων ποσών. 

(ϊχ) Έχει την ευθύνη για την ακρίβεια, την ποιότητα 
και πληρότητα των στοιχείων που καταχωρεί στο ΟΠΣ 

Μονάδα Γ: Υλοποίησης συγχρηματοδοτούμενων 
πράξεων αρμοδιότητας ΥΠΕΣ 

(ί) Συνεργάζεται με την Ειδική Υπηρεσία Διαχείρισης 
του Ε.Π. «Διοικητική Μεταρρύθμιση», καθώς και άλλες 
ΕΥΔ για την υλοποίηση των συγχρηματοδοτούμενων 
δράσεων αρμοδιότητας ΥΠΕΣ των Ε.Π. που αναλαμβάνει 
να εκτελέσει, σύμφωνα με τους ειδικούς Στόχους και 
την εξειδίκευση πράξεων στους Άξονες Προτεραιότη¬ 
τας των Ε.Π. 

(μ) Συντάσσει και υποβάλλει στην ΕΥΔ ΕΠ «Διοικητική 
Μεταρρύθμιση» και τις άλλες ΕΥΔ τα απαιτούμενα στοι¬ 


χεία και δικαιολογητικά για την ένταξη των πράξεων 
στα Επιχειρησιακά Προγράμματα. 

(ίϋ) Προετοιμάζει τις απαιτούμενες ενέργειες για την 
υλοποίηση των συγχρηματοδοτούμενων πράξεων των 
οποίων είναι δικαιούχος. Στο πλαίσιο αυτό: 

α) Προβαίνει σε προκηρύξεις ενεργειών προς τους 
υποψηφίους αναδόχους των πράξεων που της ανατί¬ 
θενται από τα ΕΠ, σύμφωνα με την εκάστοτε απόφαση 
ένταξης, εφαρμόζοντας τους κανόνες του εθνικού και 
κοινοτικού δικαίου. 

β) Οργανώνει σε συνεργασία με τις Ειδικές Υπηρεσίες 
Διαχείρισης των Ε.Π. την διάδοση της πληροφορίας σχε¬ 
τικά με τις ευκαιρίες χρηματοδότησης και τις ωφέλειες 
που αποκομίζονται από αυτές, καθώς και την ενημέρωση 
των υποψήφιων αναδοχών για την υποβολή προτάσεων, 
σχετικά με τους στόχους και τη φύση των συγχρηματοδο¬ 
τούμενων ενεργειών, τα απαιτούμενα δικαιολογητικά, τον 
τρόπο υποβολής προτάσεων, το σύστημα αξιολόγησης και 
το σύστημα διαχείρισης των εν λόγω ενεργειών. 

γ) Οργανώνει, συντονίζει και παρακολουθεί τη διαδι¬ 
κασία αξιολόγησης των προτάσεων που υποβάλλονται 
και μεριμνά ώστε η διαδικασία αξιολόγησης να είναι 
αποτελεσματική, διαφανής και συνεπής προς το ισχύον 
εθνικό και κοινοτικό θεσμικό πλαίσιο. 

(ίν) Παρακολουθεί συστηματικά την εξέλιξη του φυ¬ 
σικού αντικειμένου των υποέργων που έχουν αναλά- 
βει οι ανάδοχοι φορείς μέσω διοικητικών ελέγχων των 
στοιχείων που οι ίδιοι δηλώνουν αλλά και επιτόπιων 
ελέγχων όπου απαιτείται. 

(ν) Προβαίνει στην πιστοποίηση του φυσικού αντικει¬ 
μένου των πράξεων (έργων/υποέργων) μέσω διοικητικού 
ελέγχου των στοιχείων που υποβάλλουν οι ανάδοχοι 
αλλά και των πορισμάτων των επιτόπιων ελέγχων, ο 
οποίος ολοκληρώνεται με τη σύνταξη του σχετικού 
εγγράφου πιστοποίησης. Κατόπιν της πιστοποίησης 
του φυσικού αντικειμένου προβαίνει στην έκδοση των 
εντύπων καταβολής χρηματοδότησης. 

(νί) Υποβάλλει στις ΕΥΔ όλα τα απαιτούμενα έγγραφα 
και στοιχεία για την παρακολούθηση των συγχρημα¬ 
τοδοτούμενων πράξεων καθώς και τα προβλεπόμενα 
από το σύστημα διαχείρισης και ελέγχου στοιχεία που 
καταχωρούνται στο ΟΠΣ και στο φάκελο έργου. 

(νϋ) Ενημερώνει για κάθε σοβαρό θέμα που ανακύ¬ 
πτει τις Ειδικές Υπηρεσίες Διαχείρισης των Ε.Π. και 
εφαρμόζει τις υπ' αυτές εκπορευόμενες οδηγίες και 
κατευθύνσεις, σύμφωνα με τις υποχρεώσεις που προ¬ 
κύπτουν από το σύστημα διαχείρισης και ελέγχου και 
το Επιχειρησιακό Πρόγραμμα. 

(νϋί)ΊΞχει την ευθύνη για την ολοκλήρωση των δράσε¬ 
ων του Γ ΚΠΣ που υλοποιεί η Γ ενική Γ ραμματεία Ισότη¬ 
τας καθώς και για τη διενέργεια των διαδικασιών που 
αφορούν το κλείσιμο του Γ ΚΠΣ για τις δράσεις αυτές. 

(ίχ)Έχει την ευθύνη για την προετοιμασία, το συντονι¬ 
σμό, και την υλοποίηση λοιπών συγχρηματοδοτούμενων 
προγραμμάτων. 

Μονάδα Δ: Οργάνωσης και Υποστήριξης. 

(ί) Μεριμνά για την κατάρτιση ετησίου προγράμματος 
ενεργειών Τεχνικής Υποστήριξης της Εφαρμογής και την 
υποβολή του προς έγκριση στη Δ.Α. του Ε.Π. «Διοικητική 
Μεταρρύθμιση» ή άλλων Ε.Π. ή συγχρηματοδοτούμενων 
προγραμμάτων. Εκτελεί τα έργα τεχνικής υποστήριξης 
της εφαρμογής με δικαιούχο την Ειδική Υπηρεσία και 
τηρεί τα στοιχεία φυσικού και οικονομικού αντικειμένου 
των έργων αυτών. 

(ϋ) Μεριμνά για την ορθή και απρόσκοπτη λειτουργία 
του ΟΠΣ και λοιπών πληροφορικών συστημάτων στην 
Ειδική Υπηρεσία και παρέχει υποστήριξη προς τους 
χρήστες. Προς τούτο συνεργάζεται με τη Ειδική Υπη¬ 
ρεσία Διαχείρισης του Ε.Π. «Διοικητική Μεταρρύθμιση» 
ή όποια άλλη Υπηρεσία απαιτείται. 

(ιϋ) Μεριμνά για την έκδοση των υπουργικών αποφά¬ 
σεων και άλλων νομοθετικών πράξεων αρμοδιότητας 
της Ειδικής Υπηρεσίας πλην εκείνων που ανήκουν στις 
αρμοδιότητες των άλλων μονάδων. Παρέχει νομική υπο¬ 
στήριξη σε όλες τις Μονάδες της Ειδικής Υπηρεσίας. 

(ίν) Προβαίνει στη λογιστική παρακολούθηση του οι¬ 
κονομικού αντικειμένου των υλοποιούμενων πράξεων, 
σύμφωνα με τις απαιτήσεις τήρησης χωριστού λογιστι¬ 
κού συστήματος ή επαρκούς λογιστικής κωδικοποίησης. 

(ν) Οργανώνει και τηρεί βιβλιοθήκη εργαλείων, μελε¬ 
τών, στοιχείων και απαραίτητων βοηθημάτων για τις 
ανάγκες της ειδικής υπηρεσίας. 

(νί) Χειρίζεται τα θέματα που αφορούν στην υλικο- 
τεχνική υποδομή και το προσωπικό και ειδικότερα τα 
διοικητικά, οικονομικά και τα θέματα οργάνωσης και 
εκπαίδευσης. 

(νϋ) Τηρεί το πρωτόκολλο και το αρχείο της Υπηρεσί¬ 
ας, έχει την ευθύνη διακίνησης των εγγράφων και την 
εν γένει γραμματειακή υποστήριξη των μονάδων και 
του προσωπικού της. 

Αρθρο 4 

Προσωπικό της ΕΥΣΥΔΕ ΥΠΕΣ 

Για τη στελέχωση της ΕΥΣΥΔΕ ΥΠΕΣ, εφαρμόζεται το 
άρθρο 18 του ν. 3614/2007. 

Το προσωπικό της Ειδικής Υπηρεσίας ανέρχεται σε 
30 άτομα τα οποία είναι: 

α) Κατηγορία Πανεπιστημιακής Εκπαίδευσης (Π.Ε.), 
συμπεριλαμβανομένου και του ειδικού επιστημονικού 
προσωπικού, 27 άτομα. 

β) Κατηγορία Τεχνολογικής Εκπαίδευσης (Τ.Ε.), 1 άτο¬ 
μο. 

γ) Κατηγορία Δευτεροβάθμιας Εκπαίδευσης (Δ.Ε.), 2 
άτομα. 

Αρθρο 5 

Ορισμός Προϊσταμένου της Ειδικής Υπηρεσίας, 
των ασκούντων καθήκοντα 
προϊσταμένων στις Μονάδες της και του 
αναπληρωτή προϊσταμένου της 
Ειδικής Υπηρεσίας 

Για τον ορισμό του Προϊσταμένου της Ειδικής Υπηρε¬ 
σίας εφαρμόζεται το άρθρο 18 του ν. 3614/2007. 

Απόντος ή κωλυόμενου του Προϊσταμένου της Ειδι¬ 
κής Υπηρεσίας, αναπληρώνεται από τον αναπληρωτή 
προϊστάμενο, ο οποίος είναι και προϊστάμενος Μονάδας 
της υπηρεσίας. 

Στον αναπληρωτή προϊστάμενο δύναται να μετα¬ 
βιβάζονται αρμοδιότητες Προϊσταμένου της Ειδικής 
Υπηρεσίας, βάσει των διατάξεων του άρθρου 18 του 
ν. 3614/2007. 

Γ ια τον ορισμό προϊσταμένων των επιμέρους Μονά¬ 
δων της εφαρμόζεται το άρθρο 18 του ν. 3614/2007. 

Αρθρο 6 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2013 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΕΣΩΤΕΡΙΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΕΥΡΙΠΙΔΗΣ ΣΤΥΛΙΑΝΙΔΗΣ ΑΝΤΩΝΙΟΣ ΜΑΝΙΤΑΚΗΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 
-♦- 

Αριθ. Οικ. 5570/378/ΦΓ9.6.4 (2) 

Τροποποίηση της υπ’ αριθ. Οικ 368/12/Φ.Γ.9/6.4/10.1.2013 
κοινής υπουργικής απόφασης «Καθορισμός του τύ¬ 
που, του περιεχομένου και της διαδικασίας έκδοσης 
των βεβαιώσεων αναγγελίας έναρξης των τεχνικών 
επαγγελματικών δραστηριοτήτων, καθώς και καθο¬ 
ρισμός των απαιτήσεων εσωτερικού ελέγχου των 
υπηρεσιών της παρ. 1 του άρθρου 5 του ν. 3982/2011» 
(Β' 24). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΑΝΑΠΤΥΞΗΣ, 
ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις των άρθρων 1-16 του ν. 3982/2011 
«Απλοποίηση της αδειοδότησης τεχνικών επαγγελμα¬ 
τικών και μεταποιητικών δραστηριοτήτων και επιχει¬ 
ρηματικών πάρκων και άλλες διατάξεις» (Α' 143), όπως 
τροποποιήθηκαν και συμπληρώθηκαν με το άρθρο 228 
παρ. 1-6 του ν. 4072/2012 «Βελτίωση επιχειρηματικού 
περιβάλλοντος - Νέα εταιρική μορφή - Σήματα - Μεσίτες 
Ακινήτων - Ρύθμιση θεμάτων ναυτιλίας, λιμένων, αλιείας 
και άλλες διατάξεις» (Α' 86), ιδίως δε το άρθρο 5 παρ. 
7 του νόμου αυτού. 

2. Το πδ 112/2012 (Α'197) «Καθορισμός ειδικοτήτων και 
βαθμιδών επαγγελματικών προσόντων για την επαγ¬ 
γελματική δραστηριότητα της κατασκευής, συντήρησης 
και επισκευής υδραυλικών εγκαταστάσεων και προϋπο¬ 
θέσεις για την άσκηση της δραστηριότητας αυτής από 
φυσικά πρόσωπα», ιδίως δε τα άρθρα 2 και 5 αυτού. 

3. Το πδ 113/2012 «Καθορισμός ειδικοτήτων για την 
επαγγελματική δραστηριότητα του χειρισμού μηχα¬ 
νημάτων τεχνικών έργων, καθορισμός κριτηρίων για 
την κατάταξη των μηχανημάτων σε ειδικότητες και 
ομάδες, καθορισμός επαγγελματικών προσόντων και 
προϋποθέσεων για την άσκηση της επαγγελματικής 
αυτής δραστηριότητας από φυσικά πρόσωπα και άλλες 
ρυθμίσεις» (Α' 198). 

4. Το πδ 114/2012 (Α' 199) «Καθορισμός ειδικοτήτων και 
βαθμιδών επαγγελματικών προσόντων για την επαγ¬ 
γελματική δραστηριότητα της κατασκευής, συντήρη¬ 
σης, επισκευής και επιτήρησης της λειτουργίας των 
εγκαταστάσεων καύσης υγρών και αερίων καυσίμων για 
την παραγωγή ζεστού νερού, καθορισμός επαγγελματι¬ 
κών προσόντων και προϋποθέσεων για την άσκηση της 
δραστηριότητας αυτής από φυσικά πρόσωπα και άλλες 
ρυθμίσεις», ιδίως δε τα άρθρα 2 και 5 αυτού. 

5. Το πδ 115/2012 (Α'200) «Καθορισμός ειδικοτήτων και 
βαθμιδών για τις επαγγελματικές δραστηριότητες: (α) 





17616 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


της εκτέλεσης, συντήρησης, επισκευής και επιτήρησης 
της λειτουργίας μηχανολογικών εγκαταστάσεων σε 
βιομηχανίες και άλλες μονάδες, (β) του χειρισμού και 
της επιτήρησης ατμολεβήτων και (γ) της εκτέλεσης 
τεχνικού έργου και της παροχής τεχνικής υπηρεσίας για 
εργασίες ηλεκτροσυγκόλλησης και οξυγονοκόλλησης, 
καθορισμός επαγγελματικών προσόντων και προϋπο¬ 
θέσεων για την άσκηση των δραστηριοτήτων αυτών 
από φυσικά πρόσωπα και άλλες ρυθμίσεις», ιδίως δε 
τα άρθρα 5, 9,11,12,15,17 και 18 αυτού. 

6. Το πδ 1/2013 (Α'3) «Καθορισμός βαθμιδών επαγ¬ 
γελματικών προσόντων για την επαγγελματική δρα¬ 
στηριότητα της εκτέλεσης συντήρησης, επισκευής και 
επιτήρησης της λειτουργίας ψυκτικών εγκαταστάσεων 
και προϋποθέσεις για την άσκηση της δραστηριότητας 
αυτής από φυσικά πρόσωπα», ιδίως δε τα άρθρα 2 και 
5 αυτού. 

7. Τις διατάξεις του ν.3919/2011 (Α'32) «Αρχή της επαγ¬ 
γελματικής ελευθερίας, κατάργηση αδικαιολόγητων πε¬ 
ριορισμών στην πρόσβαση και άσκηση επαγγελμάτων», 
ιδίως δε το άρθρο 3 αυτού. 

8. Την υπ’ αριθμ 1032/166/ΦΓ964(Η)/5.3.2013 απόφα¬ 
ση του Υφυπουργού Ανάπτυξης, Ανταγωνιστικότητας, 
Υποδομών, Μεταφορών και Δικτύων «Κατάταξη των μη¬ 
χανημάτων έργου σε ειδικότητες και ομάδες, ως προς 
τη δραστηριότητα του χειρισμού σύμφωνα με το π.δ. 
113/2012 (Α' 198) και αντιστοίχιση των υφισταμένων αδει¬ 
ών που έχουν εκδοθεί σύμφωνα με το π.δ. 22/1976 (Α' 6) 
ή το π.δ. 31/1990 (Α' 11) με τις άδειες που εκδίδονται κατ’ 
εφαρμογή του προεδρικού αυτού διατάγματος» (Β' 519). 

9. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα», που κυρώθηκε με 
το άρθρο πρώτο του π.δ. 63/2005 (Α' 98). 

10. Το π.δ. 229/86 (Α' 96) «Σύσταση και Οργάνωση της 
Γ ενικής Γ ραμματείας Βιομηχανίας» όπως τροποποιήθη¬ 
κε με το π.δ. 396/89 (Α' 172) «Οργανισμός της ΓΓΒ» και 
το π.δ. 189/95 (Α' 99) «Συμπλήρωση και τροποποίηση 
διατάξεων του Π.Δ.396/1989». 

11. Το π.δ. 85/2012 «Ιδρυση και μετονομασία Υπουργεί¬ 
ων, μεταφορά και κατάργηση υπηρεσιών» (Α' 141). 

12. Το π.δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 141). 

13. Την υπ 30376/Δ106 721/2012 απόφαση του Πρωθυ¬ 
πουργού και του Υπουργού Ανάπτυξης, Ανταγωνιστικό¬ 
τητας, Υποδομών, Μεταφορών και Δικτύων «Ανάθεση 
αρμοδιοτήτων στον Υφυπουργό Ανάπτυξης, Ανταγωνι¬ 
στικότητας, Υποδομών, Μεταφορών και Δικτύων Αθα¬ 
νάσιο Σκορδά» (Β' 2094). 

14. Το γεγονός ότι από τις διατάξεις της παρούσης 
απόφασης δεν προκαλείται δαπάνη εις βάρος του κρα¬ 
τικού προϋπολογισμού, αποφασίζουμε: 


Άρθρο 1 

Η υπ’ αριθμ. Οικ. 368/12/Φ.Γ.9/6.4/10.1.2013 κοινή υπουρ¬ 
γική απόφαση «Καθορισμός του τύπου, του περιεχο¬ 
μένου και της διαδικασίας έκδοσης των βεβαιώσεων 
αναγγελίας έναρξης των τεχνικών επαγγελματικών δρα¬ 
στηριοτήτων, καθώς και καθορισμός των απαιτήσεων 
εσωτερικού ελέγχου των υπηρεσιών της παρ. 1 του 
άρθρου 5 του ν. 3982/2011» (Β' 24) τροποποιείται ως εξής: 

1. Μετά το πέρας της περίπτωσης δδ) του άρθρου 1 
προστίθεται περίπτωση εε) ως εξής: 

«εε) του χειρισμού μηχανημάτων τεχνικών έργων». 

2. Η παράγραφος 1 του άρθρου 2 αντικαθίσταται ως 
εξής: 

«1. Ο ενδιαφερόμενος για την απόκτηση της βεβαίω¬ 
σης αναγγελίας έναρξης της επαγγελματικής δραστηρι¬ 
ότητας του τεχνίτη υδραυλικού, του τεχνίτη εγκαταστά¬ 
σεων καύσης, του τεχνίτη μηχανικού εγκαταστάσεων 
όλων των ειδικοτήτων, του τεχνίτη οξυγονοκολλητή ή 
ηλεκτροσυγκολλητή, του τεχνίτη ψυκτικού και βοηθού 
χειριστή μηχανημάτων έργου των ειδικοτήτων 1 έως και 
8 υποβάλλει αίτηση/υπεύθυνη δήλωση στην αρμόδια 
υπηρεσία της Περιφερειακής Ενότητας, όπου βρίσκεται 
ο τόπος της επαγγελματικής του εγκατάστασης ή, αν 
δεν υπάρχει τέτοιος, ο τόπος της μόνιμης διαμονής 
του, συνοδευόμενη από τα απαραίτητα δικαιολογητικά 
που προβλέπονται στο άρθρο 5 παρ. 1 του πδ 112/2012, 
στο άρθρο 5 παρ. 1 του πδ 114/2012, στα άρθρα 12 παρ. 
1 και 18 παρ. 1 του πδ 115/2012, στο άρθρο 5 παρ. 1 του 
πδ 1/2013 και στο άρθρο 5 παρ. 1 του πδ 113/2012 αντί¬ 
στοιχα.» 

3. Η παράγραφος 4 του άρθρου 2 αντικαθίσταται ως 
εξής: 

«4. Οι ανωτέρω βεβαιώσεις αναγγελίας χορηγούνται 
και σε υπήκοο κράτους μέλους της Ευρωπάίκής'Ενωσης, 
ο οποίος επιθυμεί να ασκήσει στην Ελλάδα τις επαγ¬ 
γελματικές δραστηριότητες που ρυθμίζονται στα π.δ. 
112/2012,114/2012,115/2012,1/2013 και 113/2012 και έχει απο¬ 
κτήσει τα επαγγελματικά του προσόντα σε άλλο κράτος 
είτε ως αυτοαπασχολούμενος είτε ως μισθωτός. Για τη 
χορήγηση της βεβαίωσης αναγγελίας ο ενδιαφερόμε¬ 
νος υποβάλλει αίτηση/υπεύθυνη δήλωση στην αρμόδια 
υπηρεσία της Περιφερειακής Ενότητας, όπου βρίσκεται 
ο τόπος της επαγγελματικής του εγκατάστασης ή, αν 
δεν υπάρχει τέτοιος, ο τόπος της μόνιμης διαμονής 
του, συνοδευόμενη από τα απαραίτητα δικαιολογητικά 
που προβλέπονται στο άρθρο 5 παρ. 9 του π.δ. 112/2012, 
στο άρθρο 5 παρ. 9 του π.δ. 114/2012, στο άρθρο 5 του 
π.δ. 115/2012, στο άρθρο 5 παρ. 9 του π.δ. 1/2013 και στο 
άρθρο 5 παρ. 8 του π.δ. 113/2012 αντίστοιχα. 

4. Ο Πίνακας βαθμιδών επαγγελματικών προσόντων 
του Παραρτήματος αντικαθίσταται ως εξής: 


^Πίνακας βαθμιδών επαγγελματικών προσόντων 


Τεχνίτη Υδραυλικού 

Εργοδηγού Μηχανικού Εγκαταστάσεων 2ης Ειδικότητας 

Αρχιτεχνίτη Υδραυλικού 

Εργοδηγού Μηχανικού Εγκαταστάσεων 3ης Ειδικότητας 

Εργοδηγού Υδραυλικού 

Εργοδηγού Μηχανικού Εγκαταστάσεων 4ης Ειδικότητας 

Τεχνίτη Εγκαταστάσεων Καύσης 

Τ εχνίτη Οξυγονοκολλητή 

Αρχιτεχνίτη Εγκαταστάσεων Καύσης 

Τ εχνίτη Ηλεκτροσυγκολλητή 

Εγκαταστάτη Εγκαταστάσεων Καύσης 

Αρχιτεχνίτη Οξυγονοκολλητή Β' τάξης 

Τεχνίτη Μηχανικού Εγκαταστάσεων 

Αρχιτεχνίτη Ηλεκτροσυγκολλητή Β' τάξης 

Αρχιτεχνίτη Μηχανικού Εγκαταστάσεων 1ης Ειδικότητας 

Αρχιτεχνίτη Οξυγονοκολλητή Α' τάξης 

Αρχιτεχνίτη Μηχανικού Εγκαταστάσεων 2ης Ειδικότητας 

Αρχιτεχνίτη Ηλεκτροσυγκολλητή Α' τάξης 

Αρχιτεχνίτη Μηχανικού Εγκαταστάσεων 3ης Ειδικότητας 

Τεχνίτη Ψυκτικού 

Αρχιτεχνίτη Μηχανικού Εγκαταστάσεων 4ης Ειδικότητας 

Αρχιτεχνίτη Ψυκτικού 

Εργοδηγού Μηχανικού Εγκαταστάσεων 1ης Ειδικότητας 

Εργοδηγού Ψυκτικού 

Βοηθού Χειριστή μηχανημάτων έργου ειδικότητας 1 

Βοηθού Χειριστή μηχανημάτων έργου ειδικότητας 2 

Βοηθού Χειριστή μηχανημάτων έργου ειδικότητας 3 

Βοηθού Χειριστή μηχανημάτων έργου ειδικότητας 4 

Βοηθού Χειριστή μηχανημάτων έργου ειδικότητας 5 

Βοηθού Χειριστή μηχανημάτων έργου ειδικότητας 6 

Βοηθού Χειριστή μηχανημάτων έργου ειδικότητας 7 

Βοηθού Χειριστή μηχανημάτων έργου ειδικότητας 8 

Χειριστή μηχανημάτων έργου ομάδας Β, ειδικότητας 1 

Χειριστή μηχανημάτων έργου ομάδας Β, ειδικότητας 2 

Χειριστή μηχανημάτων έργου ομάδας Β, ειδικότητας 3 

Χειριστή μηχανημάτων έργου ομάδας Β, ειδικότητας 4 

Χειριστή μηχανημάτων έργου ομάδας Β, ειδικότητας 5 

Χειριστή μηχανημάτων έργου ομάδας Β, ειδικότητας 6 

Χειριστή μηχανημάτων έργου ομάδας Β, ειδικότητας 7 

Χειριστή μηχανημάτων έργου ομάδας Β, ειδικότητας 8 

Χειριστή μηχανημάτων έργου ομάδας Α, ειδικότητας 1 

Χειριστή μηχανημάτων έργου ομάδας Α, ειδικότητας 2 

Χειριστή μηχανημάτων έργου ομάδας Α, ειδικότητας 3 

Χειριστή μηχανημάτων έργου ομάδας Α, ειδικότητας 4 

Χειριστή μηχανημάτων έργου ομάδας Α, ειδικότητας 5 

Χειριστή μηχανημάτων έργου ομάδας Α, ειδικότητας 6 

Χειριστή μηχανημάτων έργου ομάδας Α, ειδικότητας 7 

Χειριστή μηχανημάτων έργου ομάδας Α, ειδικότητας 8 


Άρθρο 2 


Κατά τα λοιπά ισχύουν οι διατάξεις της Οικ. 368/12/Φ.Γ.9/6.4/10.1.2013 κοινής υπουργικής απόφασης «Καθορισμός 
του τύπου, του περιεχομένου και της διαδικασίας έκδοσης των βεβαιώσεων αναγγελίας έναρξης των τεχνικών 
επαγγελματικών δραστηριοτήτων, καθώς και καθορισμός των απαιτήσεων εσωτερικού ελέγχου των υπηρεσιών 
της παρ. 1 του άρθρου 5 του ν. 3982/2011» (Β' 24). 

Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Απριλίου 2013 

ΟΙ ΥΠΟΥΡΓΟΙ 

ΥΦΥΠ. ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 

ΕΣΩΤΕΡΙΚΩΝ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΕΥΡΥΠΙΔΗΣ ΣΤΥΛΙΑΝΙΔΗΣ ΑΘΑΝΑΣΙΟΣ ΣΚΟΡΔΑΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορψή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορψή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ςιι·) 


Ηλεκτρονική Διεύθυνση: Ιιίίρ://νννννν.β1.9Γ - β-πιαΜ: ννβόπΐ35ΐβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

*020102425 

3 4 1 3 0 0 0 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































